მზიური (გალის მუნიციპალიტეტი)
მზიური (ყოფილი ცხირი) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, ზუგდიდ-გალის საავტომობილო გზაზე. თემის ცენტრი (სოფლები:მახუნჯია, პატრახუწა, შაშიკვარა). ზღვის დონიდან 60 მ, გალიდან 2 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.